
LĪGUMS (projekts)
Rīgā, 
Dokumenta parakstīšanas datums
ir pēdējā pievienotā droša elektroniskā paraksta 
un tā laika zīmoga datums


Rīgas valstspilsētas pašvaldības Centrālā administrācija (turpmāk – Pasūtītājs), tās p.i.________________ personā, kurš rīkojas, pamatojoties uz Rīgas domes 2023.gada 30.augusta saistošo noteikumu Nr.RD-23-235-sn “Rīgas valtspilsētas pašvaldības nolikums” 74.punktu, Rīgas domes 2022.gada 14.decembra nolikuma Nr.RD-22-218-no “Rīgas valtspilsētas pašvaldības Centrālās administrācijas nolikums” 8.6.apakšpunktu un Rīgas domes priekšsēdētāja 2023.gada 1.septembra rīkojumu Nr.RD-23-129-p “Par Rīgas valtspilsētas pašvaldības Centrālās administrācijas vadītāja amata pienākumu veikšanu”, no vienas puses un 
______________, vienotais reģistrācijas Nr. […]  (turpmāk – Izpildītājs), tā ____________  personā, kurš rīkojas uz _____________, bet katrs atsevišķi un abi kopā saukti – Puses,
ievērojot Publisko iepirkumu likumu un pamatojoties uz Rīgas valstspilsētas Centrālās administrācijas Iepirkuma pārvaldes rīkotā iepirkuma “Par patvertņu aprīkojuma iegādi”, iepirkuma identifikācijas Nr. CAIP 2026/82, Iepirkuma _____. daļas - _________________ - rezultātiem (turpmāk – Iepirkums) noslēdz šo līgumu (turpmāk – Līgums):

1. Līguma priekšmets
Izpildītājs apņemas piegādāt, bet Pasūtītājs pieņemt un apmaksāt ___________________________ (turpmāk – Prece), atbilstoši Līguma pielikumiem “Tehniskā specifikācija/Tehniskais piedāvājums” (1.pielikums) un “Finanšu piedāvājums” (2.pielikums).

2. Līguma summa un samaksas kārtība
2.1. Līguma kopējā summa ir EUR ___________ (_____________________) bez pievienotās vērtības nodokļa (turpmāk – PVN), PVN 21% EUR ______________ (_____________________) un summa kopā ar PVN, ieskaitot nodokļus, nodevas un visus citus ar Preces piegādi un Līguma izpildi saistītos izdevumus ir EUR _________ (________________).
2.2. Līguma kopējā summā ir iekļauti visi nodokļi, nodevas un citi ar Piegādes sniegšanu saistītie izdevumi. Pasūtītājs veic Izpildītājam samaksu par faktiski piegādāto Preci. Noformējot rēķinu, tajā jānorāda:
[bookmark: _Hlk185491311]Saņēmējs: Rīgas valstpilsētas pašvaldība
Adrese: Rātslaukums 1, Rīga, LV-1050
NMR kods: […]
PVN reģ.Nr.: […]
Banka: […]
Bankas kods: […]
Konts: […]
RD iestāde: Rīgas valstspilsētas pašvaldības Centrālās administrācijas
Civilās aizsardzības un operatīvās informācijas pārvalde
RD iestādes adrese: Rātslaukums 1, Rīga, LV-1050
RD iestādes kods: […]
2.3. Par faktiski piegādāto Preci Pasūtītājs veic maksājumu Izpildītāja bankas kontā 30 (trīsdesmit) darba dienu laikā pēc Preces piegādes un pieņemšanas – nodošanas akta abpusējas parakstīšanas, pamatojoties uz piegādātāja elektroniski iesniegto rēķinu pašvaldības portālā www.eriga.lv sadaļā “Rēķinu iesniegšana”.
2.4. Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
2.5. Izpildītājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:
2.5.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
2.5.2. augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;
2.5.3. izmanto Web formas manuālai rēķinu ievadei.
2.6. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
2.7. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši šī Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
2.8. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
2.9. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.10. Veicot samaksu, Pasūtītājs, iepriekš par to rakstiski brīdinot Izpildītāju, ir tiesīgs ieturēt Izpildītājam aprēķināto līgumsodu vai zaudējumu atlīdzību.

3. Preces kvalitāte
3.1. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem par preču drošumu un Pasūtītāja izvirzītajiem noteikumiem Iepirkuma laikā, atbilstoši Līguma pielikumiem “Tehniskā specifikācija/ Tehniskais piedāvājums” (1.pielikums).
3.2. Izpildītājs nodrošina Pasūtītāju ar instrukcijām par Preces lietošanas un kopšanas noteikumiem valsts valodā. 

4. Preces piegādes kārtība
4.1. Organizējot Preces piegādi, Izpildītājam jānodrošina, ka Preces maksimālais  piegādes termiņš ir ne ilgāks par 2 (diviem) mēnešiem no Līguma abpusējas parakstīšanas dienas.
4.2. Pasūtītājs Preces pasūtījumu nosūta Izpildītājam, izmantojot pieejamos sakaru līdzekļus.
4.3. Izpildītāja pienākums ir apstiprināt Pasūtītājam pasūtījuma pieņemšanu. 
4.4. Preces piegādes adrese ir Pāles iela 9, Rīga, LV-1024, Latvija.
4.5. Preces saņēmējs – Rīgas valstspilsētas pašvaldības Centrālās administrācijas Civilās aizsardzības pārvaldes _____________________________________.
4.6. Preces piegādes pavaddokumenti: pavadzīme.
4.7. Prece pēc daudzuma tiek pieņemta, atbilstoši pasūtījumam un pavadzīmei.
4.8. Piegādātā Prece, kas neatbilst Pasūtītāja apstiprinātajiem paraugiem, Līguma noteikumiem un Pasūtītāja pasūtījumam, netiek pieņemta. Par kvalitātes neatbilstību Puses var sastādīt aktu. Šajā gadījumā Izpildītājs ne vēlāk kā 5 (piecu) kalendāro dienu laikā no akta par konstatētajām neatbilstībām sagatavošanas dienas novērš Precei konstatētos trūkumus vai piegādā jaunu Preci. Tikai pēc minētā izpildīšanas Pasūtītājs pieņem Līguma prasībām atbilstošu Preci saskaņā ar to pavaddokumentiem.

5. Garantijas
5.1. Izpildītājs ar Līgumu garantē visai piegādātajai Precei preču ražotāja noteikto kvalitātes garantiju no to piegādes dienas, atbilstoši tehniskās specifikācijas prasībām vai saskaņā ar Preces ražotāja noteikto, ja tehniskajā specifikācijā tas nav norādīts.
5.2. Preces garantijas termiņš, sākot no Preces piegādes dienas - 2 (divi) gadi. Garantijas laikā, konstatējot kvalitātes neatbilstību (slēptus defektus u.c.), Pasūtītājs sastāda konstatācijas aktu un kopā ar Preci nodod to Izpildītājam. Prece tiek nodota Izpildītājam ar pieņemšanas-nodošanas aktu. 
5.3. Izpildītāja pienākums ir ne vēlāk kā 5 (piecu) kalendāro dienu laikā no Pasūtītāja pretenziju saņemšanas dienas novērst konstatētos trūkumus un nekvalitatīvas vai Līguma noteikumiem neatbilstošas Preces apmainīt, piegādājot piegādāt jaunu Preci. Prece tiek atdota atpakaļ Pasūtītājam ar pieņemšanas-nodošanas aktu.

6. Pasūtītāja tiesības un pienākumi
6.1. Pasūtītāja pienākumi ir:
6.1.1. noformēt Preces pasūtījumu;
6.1.2. nodrošināt Preces pieņemšanu;
6.1.3. ievērot Līgumā paredzēto norēķinu kārtību;
6.1.4. sastādīt konstatācijas aktus par Preces kvalitātes neatbilstību un informēt par to Izpildītāju.
6.1.5. Ja ir noticis apmaksas termiņa kavējums Pasūtītājam jāmaksā piegādātājam līgumsodu 0,5% (nulle komats pieci procenti) no rēķina  summas par katru nokavēto dienu, bet ne vairāk kā 10% no rēķina summas.
6.1.6. 
6.2. Pasūtītājs ir tiesīgs:
6.2.1. prasīt no Izpildītāja Preces kvalitātes un piegādes noteikumu ievērošanu;
6.2.2. neveikt piegādātās Preces apmaksu, kamēr nekvalitatīvā Prece nav apmainīta pret atbilstošas kvalitātes Preci;
6.2.3. izbeigt Līgumu tajā paredzētajos gadījumos;
6.2.4. prasīt no Izpildītāja līgumsodu un atlīdzību par radītajiem zaudējumiem šajā Līgumā paredzētajos gadījumos pilnā apmērā.

7. Izpildītāja tiesības un pienākumi
7.1. Izpildītāja pienākumi ir:
7.1.1. apstiprināt saņemto pasūtījumu;
7.1.2. piegādāt Pasūtītājam Preci Līgumā noteiktajos termiņos un kvalitātē, noformējot nepieciešamos pavaddokumentus;
7.1.3. pēc pirmā Pasūtītāja pieprasījuma nodrošināt kvalitātes garantijas nosacījumu piemērošanu;
7.1.4. nekavējoties informēt Pasūtītāju par iespējamiem pārtraukumiem, kā arī, ja rodas šķēršļi turpmākai līgumsaistību izpildei;
7.1.5. Ja ir noticis darbu termiņa kavējums, maksāt Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas. Par izpildes dienu uzskatāma diena, kad abpusēji ir parakstīts nodošanas-pieņemšanas akts.
7.1.6. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;
7.1.7. atlīdzināt Pasūtītājam nodarītos zaudējumus pilnā apmērā un samaksāt līgumsodu, ja tādi tiek pieprasīti.
7.2. Izpildītājam ir tiesības:
7.2.1. prasīt no Pasūtītāja saskaņota pasūtījuma pieņemšanu;
7.2.2. prasīt no Pasūtītāja pilnu norēķinu par piegādāto Preci;
7.2.3. neapstiprināt Pasūtītāja Preces pasūtījumus, kas neatbilst Līguma noteikumiem.

8. Atbildība
8.1. Izpildītājs ir atbildīgs par Līgumā norādīto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvo aktu paredzētā kārtībā.
8.2. Izpildītājs ir atbildīgs par Preces piegādes termiņu ievērošanu un kavējuma gadījumā Pasūtītājs ir tiesīgs prasīt līgumsodu 0,5% (nulle komats pieci procenti) apmērā no termiņā nepiegādātās Preces rēķina summas par katru kavējuma dienu, bet kopsummā ne vairāk par 10% (desmit procentiem) no nepiegādātās Preces vērtības kopējā rēķina summas.
8.3. Izpildītājs ir atbildīgs par trūkumu novēršanas termiņa ievērošanu un kavējuma gadījumā Pasūtītājs ir tiesīgs prasīt līgumsodu 0,5% (nulle komats pieci procenti) apmērā no Preces, kurai konstatēti trūkumi, rēķina summas par katru kavējuma dienu, bet ne vairāk par 10% (desmit procentiem) no Preces, kurai konstatēti trūkumi, vērtības kopējā rēķina summas. 
8.4. Izpildītājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 0,5% (nulle komats pieci procenti) apmērā no Preces rēķina summas, attiecībā pret ko paredzēts piemērot garantijas noteikumus, iegādes vērtības kopējās summas, par katru garantijas noteikumu neievērošanas vai nepildīšanas gadījumu.
8.5. Ja ir noticis apmaksas termiņa kavējums Pasūtītājs maksā piegādātājam līgumsodu 0,5% (nulle komats pieci procenti) no rēķina  summas par katru nokavēto dienu, bet ne vairāk kā 10% no rēķina summas.
8.6. Ja Līgums tiek izbeigts Izpildītāja vainas dēļ, saskaņā ar Līguma 12.3.1.- 12.3.7. apakšpunktiem, Pasūtītājs no Izpildītāja ir tiesīgs prasīt līgumsodu 0,5% (nulle komats pieci procenti) apmērā no Līguma kopējās summas. 
8.7. Līgumsoda samaksa neatbrīvo Puses no savu pienākumu izpildes.
8.8. Puses ir atbildīgas par citu Līguma saistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvos aktos paredzētā kārtībā pilnā apmērā.
8.9. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.

9. Strīdu izskatīšanas kārtība
9.1. Visas domstarpības un strīdus, kas skar Līgumu, Puses izskata pārrunu ceļā. 
9.2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
9.3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.

10. Līguma darbības termiņš un izbeigšana
10.1. Līgums stājas spēkā ar tā abpusējas parakstīšanas brīdi un ir spēkā 3 (trīs) mēnešus līdz pilnīgai saistību izpildei.
10.2. Līguma darbības termiņš automātiski izbeidzas, līdzko tiek sasniegta Līguma 2.1. punktā norādītā kopējā Līguma kopējā summa.

11. Personas datu apstrādes noteikumi.
11.1. Lai nodrošinātu abu Pušu interešu aizsardzību un ar Līguma izpildi saistītās informācijas neizpaušanu un nenodošanu trešajām personām, Puses apņemas neizpaust un nenodot trešajām personām informāciju, kuru Puses ieguvušas viena no otras Līguma izpildes gaitā, izņemot normatīvajos aktos paredzētos gadījumus, kā arī gadījumus, kad informācijas izpaušanu akceptē Puse, kura šo informāciju sniegusi otrai Pusei. Puses vienojas izmantot tādu e-pastu servisa sniedzēju pakalpojumus, kuri glabā informāciju ES robežās.
11.2. Puses apzinās, ka Līguma izpildes ietvaros var rasties nepieciešamība apstrādāt personas datus vai savstarpēji apmainīties ar informāciju, kas satur personas datus (turpmāk – personas dati). Dati tiek apstrādāti vai nodoti otrai Pusei, ja pastāv leģitīms nolūks un tiesiskais pamats datu apstrādei.
11.3. Puses apņemas informēt tās personas, kuras personas dati tiek nodoti otrai Pusei, par to, ka tās personas dati ir tikuši apstrādāti Līguma izpildes nolūkam, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības;
11.4. Paredzams, ka Izpildītājs Līguma priekšmeta izpildei neapstrādās Pasūtītāja uzdevumā fizisko personu datus 2018.gada 25.maija Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē. Ja Līguma izpildei būs nepieciešama personas datu apstrāde Pasūtītāja uzdevumā, Puses par to vienosies atsevišķi, Puses apņemas pēc otras. 

12. Līguma grozīšanas un papildināšanas kārtība un kārtība, 
kādā pieļaujama atkāpšanās no Līguma
12.1. Līguma grozījumi vai papildinājumi ir pieļaujami, ja vien tie nav pretrunā ar Publisko iepirkumu likuma nosacījumiem, abām Pusēm vai to pilnvarotiem pārstāvjiem (pilnvaru robežās) abpusēji parakstot papildu vienošanos, kas kļūst par Līguma neatņemamu sastāvdaļu. 
12.2. Puses 5 (piecu) kalendāro dienu laikā rakstveidā informē viens otru par apstākļiem (izmaiņām), kuri var ietekmēt šī Līguma būtiskos noteikumus.
12.3. Pasūtītājs, ar rakstisku paziņojumu, ir tiesīgs izbeigt Līgumu nekavējoties, ja:
12.3.1. ja vairāk, kā 2 (divas) reizes tiek piemēroti garantijas noteikumi, mainot vai labojot nekvalitatīvo Preci pret Līgumam atbilstošu;
12.3.2. Izpildītājs nepamatoti vēlas paaugstināt Preces cenu;
12.3.3. ja ir notikusi Izpildītāja labprātīga vai piespiedu likvidācija;
12.3.4.  ja pret Izpildītāju ir uzsākta maksātnespējas vai bankrota procedūra;
12.3.5. ja Izpildītājs nav piegādājis Preces vispār, vai Prece neatbilst tehniskās specifikācijas /tehniskā piedāvājuma un Līguma noteikumiem;
12.3.6. Starptautisko un Latvijas Republikas nacionālo sankciju likumā paredzētajos gadījumos;
12.3.7. kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību;
12.3.8. ja Līguma izpildes gaitā Konkurences padome ir konstatējusi karteli, kurā ir iesaistījies Piegādātājs un kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās un nav pagājuši trīs gadi kopš šis lēmums ir kļuvis nepārsūdzams.
12.4. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties rakstiski informēt viena otru par šādu apstākļu rašanos, pretējā gadījumā Puse zaudē tiesības atsaukties uz minētajiem apstākļiem.
12.5. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veikto Līgumam atbilstošu Preci un to piegādi.

13. Līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība
13.1. Izpildītājs nodrošina, ka Līguma izpildē piedalās Izpildītāja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām.
13.2.	Izpildītājs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti Publisko iepirkumu likuma (turpmāk – PIL) 62. pantā noteiktajā kārtībā un gadījumos.
13.3. 	Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
13.4. 	Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
13.5.  	Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.6. 	 Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas PIL 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
13.7. 	Lai veiktu personāla un apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
13.8.   	Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus.
13.9.  	Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
13.10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
13.11.	Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.

14. Noslēguma noteikumi
14.1. Jautājumus, kas nav atrunāti Līgumā, bet var rasties tā izpildes nodrošināšanas sakarā, Līdzēji risina saskaņā ar Latvijas Republikas normatīvo aktu prasībām.
14.2. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
14.3. Gadījumā, ja Puses nevar vienoties par konkrētu domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.
14.4. Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumi pāriet tiesību un saistību pārņēmējam.
14.5. Atbildīgā kontaktpersona un pilnvarotais pārstāvis par Līguma izpildi no Pasūtītāja puses: Rīgas valstspilsētas pašvaldības Centrālās administrācijas Civilās aizsardzības un operatīvās informācijas pārvaldes _____________________,   pilnvarotā kontaktpersona ar tiesībām pieņemt izpildītos darbu un parakstīt Līguma izpildes dokumentus. 
14.6. Atbildīgā kontaktpersona no Izpildītāja puses: ______________________.      
14.7. Katras Puses pilnvarotais pārstāvis (kontaktpersona) ir atbildīgs par Līguma izpildes organizēšanu un uzraudzīšanu, tai skaitā nodošanas - pieņemšanas akta parakstu.
14.8. Juridiskās adreses vai norēķinu rekvizītu maiņas gadījumā Pušu pienākums ir 3 (trīs) darba dienu laikā paziņot par to otrai Pusei.
14.9. Ja kāds no Līguma noteikumiem zaudē juridisko spēku, tas neietekmē pārējos Līguma noteikumus.
14.10. Līgums sagatavots elektroniski un abas Puses to parakstījušas elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Līgumam ir divi pielikumi: 1. pielikums – Iepirkuma tehniskā specifikācija/tehniskais piedāvājums un 2.pielikums Finanšu piedāvājums, kas ir Līguma neatņemama sastāvdaļa.

